Gælder også homoseksuelle og indvandrere

I den nye rapport svarer over 90 procent af de medvirkende, at de bliver godt behandlet i deres klub, og at der er plads til alle.

Men 27 procent af alle respondenterne mener, at det er nemmere at være etnisk dansker end indvandrer eller efterkommer, er det tilsvarende knap halvdelen af indvandrere og efterkommere, der mener, at det er nemmere at være etnisk dansker.

Og også de homoseksuelle oplever at blive diskrimineret.

Udtryk som 'svans' eller 'bøsserøv' kan være diskriminerende på og uden for fodboldbanen, og således fortæller 44 procent af de homoseksuelle, at de jævnligt eller ofte er udsat for diskriminerende sprogbrug i relation til seksualitet. Dertil kommer, at en tredjedel af de homoseksuelle føler sig dårligere behandlet end heteroseksuelle.

Kampagner skal forbedre indtryk

Der skal dog fortsat plads til forbedring hos kvinderne, de homoseksuelle og fodboldspillere med indvandrerbaggrund.

- Så vi skal ud og lave kampagner og fortælle om, hvor fantastisk fodbold er, og hvor dejligt der er i vores klubber, så alle føler sig velkomne og godt behandlet, siger Jesper Møller.

DBU har igangsat en række initiativer, blandt andet en kvindekomité med tidligere statsminister Helle Thorning-Schmidt i spidsen.

Rapporten om mangfoldigheden i dansk fodbold er lavet på baggrund af en uvildig undersøgelse gennemført af Kantar Gallup for DBU.